PMIndiaData/PMIndiaSum huggingface dataset:
హిమాచ‌ల్ దినోత్స‌వం సంద‌ర్భంగా ప్ర‌ధాన‌మంత్రి సందేశం

హిమాచ‌ల్ ప్ర‌దేశ్ ఆవిర్భావ 75వ వార్షికోత్స‌వం సంద‌ర్భంగా రాష్ట్ర ప్ర‌జ‌ల‌ను ప్ర‌ధాన‌మంత్రి శ్రీ న‌రేంద్ర మోదీ అభినందించారు. ఈ 75వ ఆవిర్భావోత్స‌వం దేశ స్వాతంత్ర్య 75వ వార్షికోత్స‌వ సంవ‌త్స‌రంలోనే రావ‌డం ఆనంద‌దాయ‌క‌మైన అంశ‌మ‌ని అన్నారు. ఆజాదీ కా అమృత్ మ‌హోత్స‌వ స‌మ‌యంలో అభివృద్ధిని రాష్ట్రంలోని ప్ర‌తీ ఒక్క‌రికీ అందేలా చేయాల‌న్న సంక‌ల్పాన్ని ఆయ‌న పున‌రుద్ఘాటించారు. ఈ సంద‌ర్భంగా మాజీ ప్ర‌ధాన‌మంత్రి శ్రీ అట‌ల్ బిహారీ వాజ్ పేయి క‌విత‌ను కూడా ఉద‌హ‌రిస్తూ శ్ర‌ద్ధాస‌క్తులు, అంకితభావం గ‌ల ప్ర‌జ‌లున్న ఈ అంద‌మైన రాష్ట్రంతో ఆయ‌న‌కు గ‌ల సుదీర్ఘ అనుబంధాన్ని గుర్తు చేశారు. కొండ‌ప్రాంత రాష్ట్రంగా 1948లో హిమాచ‌ల్ ఆవిర్భావం నాటికి గ‌ల స‌వాళ్ల‌ను గుర్తు చేస్తూ స‌వాళ్ల‌ను అవ‌కాశాలుగా మ‌లుచుకున్న హిమాచ‌ల్ ప్ర‌జ‌ల‌ను ఆయ‌న ప్ర‌శంసించారు. ఉద్యాన‌వ‌నాలు, మిగులు విద్యుత్, అక్ష‌రాస్య‌త రేటు, గ్రామీణ రోడ్ల అనుసంధాన‌త‌, ప్ర‌తీ ఇంటికీ కుళాయిల ద్వారా నీటి స‌ర‌ఫ‌రా, విద్యుత్ క‌నెక్ష‌న్ల రంగాల్లో రాష్ట్రం సాధించిన విజ‌యాల‌ను ఆయ‌న కొనియాడారు. గ‌త 7-8 స‌పంవ‌త్స‌రాలుగా వీటి నిర్మాణానికి జ‌రిగిన కృషిని ఆయ‌న ప్ర‌త్యేకంగా ప్ర‌స్తావించారు. “జైరామ్ జీ యువ నాయ‌క‌త్వంలో “ద్విగుణీకృత శ‌క్తి గ‌ల (డ‌బుల్ ఇంజ‌న్)” ప్ర‌భుత్వం గ్రామీణ ర‌హ‌దారుల విస్త‌ర‌ణ‌, హైవేల వెడ‌ల్పు, రైల్వే నెట్ వ‌ర్క్ విస్త‌ర‌ణ‌కు ప్ర‌త్యేక చొర‌వ ప్ర‌ద‌ర్శించింది. దాని ఫ‌లితాలు ఇప్పుడు క‌నిప‌స్తున్నాయి” అని ప్ర‌ధాన‌మంత్రి అన్నారు. ప‌ర్యాట‌క రంగంలో రాష్ట్రం అందుకున్న కొత్త శిఖ‌రాల‌ను ప్ర‌ధాన‌మంత్రి ప్ర‌త్యేకంగా ప్ర‌స్తావిస్తూ దీని వ‌ల్ల స్థానిక ప్ర‌జ‌ల‌కు కొత్త అవ‌కాశాలు, ఉద్యోగాలు అందుబాటులోకి వ‌చ్చాయ‌ని అన్నారు. మ‌హ‌మ్మారి నుంచి ర‌క్ష‌ణ‌కు చేప‌ట్టిన స‌త్వ‌ర‌, వేగ‌వంత‌మైన వ్యాక్సినేష‌న్ గురించి ప్ర‌స్తావిస్తూ ఆరోగ్య ర‌క్ష‌ణ రంగంలో సాధించిన పురోగ‌తిని కూడా ప్ర‌త్యేకంగా ప్ర‌స్తావించారు. హిమాచ‌ల్ ప్ర‌దేశ్ పూర్తి సామ‌ర్థ్యం వినియోగంలోకి తెచ్చేందుకు కృషి చేయాల్సి ఉన్న‌ద‌ని ఆయ‌న నొక్కి చెప్పారు. అమృత కాలంలో ప‌ర్యాట‌కం, ఉన్న‌త విద్య‌, ప‌రిశోధ‌న‌, ఐటి, బ‌యోటెక్నాల‌జీ, ఫుడ్ ప్రాసెసింగ్‌, ప్ర‌కృతి వ్య‌వ‌సాయం విభాగాల్లో మ‌రింత ముందుకు న‌డిపించాల్సి ఉంద‌ని ఆయ‌న అన్నారు, ఈ ఏడాది బ‌డ్జెట్ లో ప్ర‌క‌టించిన వైబ్రెంట్ విలేజ్ ప‌థ‌కం హిమాచ‌ల్ ప్ర‌దేశ్ కు అద్భుత‌మైన ప్ర‌యోజ‌నాలు అందిస్తుంద‌ని ఆయ‌న చెప్పారు. క‌నెక్టివిటీ పెరుగుద‌ల‌, అడ‌వుల సుసంప‌న్న‌త‌, స్వ‌చ్ఛ‌త‌, ఈ కార్య‌క్ర‌మాల‌న్నింటిలోనూ ప్ర‌జా భాగ‌స్వామ్యం వంటి ప‌లు అంశాలు ఆయ‌న ప్ర‌స్తావించారు. ముఖ్య‌మంత్రి, ఆయ‌న బృందం కేంద్ర సంక్షేమ ప‌థ‌కాల విస్త‌ర‌ణ‌కు ప్ర‌త్యేకించి సామాజిక భ‌ద్ర‌తా రంగ ప‌టిష్ఠ‌త‌కు చేస్తున్న కృషి గురించి మాట్లాడారు. “నిజాయ‌తీతో కూడిన నాయ‌క‌త్వం, ప్ర‌జ‌ల శాంతికాముక‌త్వం, దేవ‌త‌ల ఆశీస్సులు, ప్ర‌జ‌ల క‌ఠోర శ్ర‌మ స‌రిపోల్చ‌లేనివి. వేగ‌వంత‌మైన అభివృద్ధికి అవ‌స‌ర‌మైన అన్నీ హిమాచ‌ల్ కు ఉన్నాయి” అంటూ మోడీ ముగించారు.
కేదార్‌నాథ్ ను సంద‌ర్శించిన ప్ర‌ధాన మంత్రి; అవ‌స్థాప‌న ప‌థ‌కాల‌కు శంకుస్థాప‌న‌

ప్ర‌ధాన మంత్రి శ్రీ న‌రేంద్ర మోదీ ఈ రోజు కేదార్‌నాథ్ ను సంద‌ర్శించారు. ఆయ‌న కేదార్‌నాథ్ దేవాల‌యంలో అర్చ‌న‌లో పాలు పంచుకొన్నారు. అవ‌స్థాప‌న మ‌రియు అభివృద్ధి ప‌థ‌కాలు ఐదింటికి పునాది రాయి వేశారు. వీటిలో.. మందాకిని న‌ది తీరంలో గోడ‌ను అభివృద్ధిప‌ర‌చే ప‌థ‌కం; మ‌రియు ఘాట్ అభివృద్ధి; అలాగే స‌ర‌స్వ‌తి న‌ది ఒడ్డున ఒక గోడ‌ను అభివృద్ధి ప‌ర‌చ‌డం మ‌రియు ఘాట్ నిర్మాణం; కేదార్‌నాథ్ దేవాల‌యానికి ప్ర‌ధాన‌ ర‌హ‌దారిని నిర్మించడం; శంక‌రాచార్య కుటీరాన్ని మ‌రియు శంక‌రాచార్య వ‌స్తు ప్ర‌ద‌ర్శ‌న‌శాలను అభివృద్ధిపరచడం; ఇంకా, కేదార్‌నాథ్ పురోహితుల యొక్క గృహాలను అభివృద్ధిపరచే ప‌నులు భాగంగా ఉన్నాయి. కేదార్‌పురి పున‌ర్ నిర్మాణ ప‌థ‌కాన్ని గురించి అధికారులు ఈ సంద‌ర్భంగా ప్ర‌ధాన మంత్రి దృష్టికి తీసుకువ‌చ్చారు. అక్క‌డ గుమికూడిన వారిని ఉద్దేశించి ప్ర‌ధాన మంత్రి ప్ర‌సంగిస్తూ, దీపావ‌ళి ముగిసిన త‌రువాతి రోజున కేదార్‌నాథ్ ను సంద‌ర్శించ‌డం త‌న‌కు సంతోషంగా ఉంద‌న్నారు. ఈ రోజున గుజ‌రాత్‌ లో నూత‌న సంవ‌త్స‌ర ఆరంభ దినాన్ని జ‌రుపుకొంటున్నార‌ని ఆయ‌న చెప్తూ, ప్ర‌పంచం అంత‌టా ఉన్న గుజ‌రాతీయుల‌కు త‌న శుభాకాంక్ష‌లు తెలిపారు. ప్ర‌జ‌ల‌కు సేవ చేయ‌డం దైవానికి సేవ చేయ‌డ‌మే అవుతుంద‌ని ప్ర‌ధాన మంత్రి పేర్కొంటూ మనం స్వాతంత్య్రం సంపాదించుకొని 75 సంవ‌త్స‌రాలు అయ్యే 2022 కల్లా అభివృద్ధి చెందిన భార‌త‌దేశం అన్న స్వప్నాన్ని సాకారం చేసుకోవ‌డానికి త‌న‌ను తాను పూర్తిగా అంకింతం చేసుకొంటున్న‌ట్లు ప్ర‌తిన పూనారు. 2013 లో సంభ‌వించిన ప్ర‌కృతి విప‌త్తును ప్ర‌ధాన మంత్రి గుర్తుకు తెచ్చుకొంటూ, గుజ‌రాత్ ముఖ్య‌మంత్రిగా తాను బాధితుల‌కు చేయ‌గ‌లిగిందల్లా చేయ‌డానికి ఇక్క‌డ‌కు వ‌చ్చినట్లు, పున‌ర్ నిర్మాణ ప్ర‌య‌త్నాల‌కు గుజ‌రాత్ ప్ర‌భుత్వం నుండి మ‌ద్ద‌తు ఇవ్వజూపినట్లు చెప్పారు. కేదార్‌నాథ్ లో జ‌రుగుతున్న ప‌నులను బ‌ట్టి చూస్తే ఒక ఆద‌ర్శ‌ప్రాయ‌మైన ‘‘తీర్థయాత్ర స్థ‌లం’’.. యాత్రికుల‌ సౌక‌ర్యాల పరంగా లేదా అర్చ‌కుల‌ సంక్షేమం పరంగా.. ఎలా ఉండాలి అనేది గ‌మ‌నించ‌వ‌చ్చున‌ని ప్ర‌ధాన మంత్రి అన్నారు. కేదార్‌నాథ్‌లో రూపుదిద్దుకొంటున్న మౌలిక స‌దుపాయాలు చ‌క్క‌టి నాణ్య‌త‌తో, ఆధునికంగా ఉంటూనే సంప్ర‌దాయ నాగ‌ర‌క‌త‌ను ప‌రిర‌క్షిస్తాయ‌ని, అలాగే ప‌ర్యావ‌ర‌ణానికి భంగం వాటిల్లచేయవ‌ని కూడా ఆయ‌న చెప్పారు. ఆధ్యాత్మిక‌త‌కు, సాహ‌సానికి, ప‌ర్య‌ట‌న‌కు మరియు ప్ర‌కృతి ప్రేమికుల‌కు హిమాల‌యాలు అందించేటటువంటి విశేషాలు అనేకం ఉన్నాయని శ్రీ న‌రేంద్ర మోదీ అన్నారు. ఇక్క‌డ‌కు వ‌చ్చి హిమాల‌యాల శోభ‌ను వీక్షించ‌వ‌ల‌సిందిగా ప్ర‌తి ఒక్క‌రిని ఆయ‌న ఆహ్వానించారు. ఈ కార్య‌క్ర‌మంలో ఉత్త‌రాఖండ్ గ‌వ‌ర్న‌ర్ శ్రీ‌ డాక్ట‌ర్ కె.కె. పాల్ మరియు ఉత్త‌రాఖండ్ ముఖ్య‌మంత్రి శ్రీ త్రివేంద్ర సింగ్ రావ‌త్ లు కూడా పాల్గొన్నారు.
ఇండియా ఇన్‌ఫ్రా ఫైనాన్షియ‌ల్ కార్పొరేష‌న్‌లో అద‌న‌పు మూల‌ధ‌నానికి ఆమోద‌ముద్ర‌

ప్ర‌ధాని న‌రేంద్ర‌మోదీ సార‌థ్యంలో బుధ‌వారం స‌మావేశ‌మైన కేంద్ర కేబినెట్ 2007-08 నుంచి 2012-13 ఆర్థిక సంవ‌త్స‌రాల మ‌ధ్య అందించిన 2600 కోట్ల రూపాయ‌ల అద‌న‌పు మూల‌ధ‌నానికి కేటాయింపు అనంత‌ర అనుమ‌తిని ఇచ్చింది. కంపెనీ భ‌విష్య‌త్ వృద్ధికి ఊతం ఇచ్చే ల‌క్ష్యంతో 2007-08 సంవ‌త్స‌రం నుంచి 2012-13 సంవ‌త్స‌రాల మ‌ధ్య కాలంలో ఈ సొమ్మును అందించేందుకు ఆర్థిక శాఖ అనుబంధ ప‌ద్దుల్లో గ‌తంలో అనుమ‌తి మంజూరు చేశారు. సంస్థ నేప‌థ్యం ఇండియా ఇన్‌ఫ్రాస్ర్ట‌క్చ‌ర్ ఫైనాన్షియ‌ల్ కార్పొరేష‌న్‌ను (ఐఐఎఫ్‌సిఎల్‌) 2006 జ‌న‌వ‌రి ఐదో తేదీన భార‌త ప్ర‌భుత్వ పూర్తి యాజ‌మాన్య సంస్థ‌గా వెయ్యి కోట్ల రూపాయ‌ల ప్రారంభ అధీకృత మూల‌ధ‌నంతో ఏర్పాటు చేశారు. 2006 ఏప్రిల్ నుంచి ఈ సంస్థ కార్య‌క‌లాపాలు ప్రారంభించింది. లాభ‌దాయ‌కంగా న‌డుస్తాయ‌నుకునే మౌలిక వ‌స‌తుల ప్రాజెక్టుల‌కు లాభ‌దాయ‌క‌మైన మౌలిక వ‌స‌తుల ప్రాజెక్టుల ఆర్థిక స‌హాయ ప‌థ‌కం (సిఫ్టి) కింద ఐఐఎఫ్‌సిఎల్ దీర్ఘ‌కాలిక రుణ స‌దుపాయం అందిస్తుంది.
కుషీనగర్‌లోని మహాపరినిర్వాణ స్తూపం వద్ద ప్ర‌ధాన మంత్రి  ప్రార్థన

బుద్ధ పూర్ణిమ సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఇవాళ ఉత్త‌రప్ర‌దేశ్‌లోని కుషీన‌గ‌ర్‌లోగల మహాపరినిర్వాణ స్తూపం వద్ద ప్రార్థన చేశారు. అంతకుముందు ఈ తెల్లవారుజామున నేపాల్‌లోని బుద్ధుని జన్మస్థలం లుంబినీని సందర్శించిన ప్రధాని అక్కడి మాయాదేవి ఆలయంలోనూ ప్రార్థన చేశారు. ఈ సందర్భంగా లుంబినీ సాధువులకు సంబంధించిన ప్రదేశంలో భారత అంతర్జాతీయ బౌద్ధ సంస్కృతి-వారసత్వ కేంద్రం నిర్మాణ సూచకంగా ఆయనతోపాటు గౌరవనీయులైన నేపాల్ ప్రధాని షేర్ బహదూర్ దేవ్‌బా సంయుక్తంగా శిలాఫలకాన్ని ఆవిష్కరించారు. అంతేకాకుండా నేపాల్ ప్రధానమంత్రితో కలసి లుంబినీలోని అంతర్జాతీయ సమావేశ కేంద్రం-ధ్యాన మందిరంలో నిర్వహించిన 2566వ బుద్ధ జయంతి వేడుకలలోనూ శ్రీ మోదీ పాల్గొన్నారు. కాగా, కుషీనగర్‌లో మౌలిక సదుపాయాల మెరుగుకు ప్రభుత్వం పలు చర్యలు చేపట్టిందని ప్రధానమంత్రి పేర్కొన్నారు. ఈ మేరకు ఒక ట్వీట్‌ ద్వారా పంపిన సందేశంలో: “కుషీనగర్‌లోని మహా పరినిర్వాణ స్తూపం వద్ద ప్రార్థన చేశాను. ఈ ప్రదేశాన్ని మరింత మంది పర్యాటకులు, యాత్రికులు సందర్శించే విధంగా కుషీనగర్‌లో మౌలిక సదుపాయాలను మెరుగుపరచడానికి మా ప్రభుత్వం అనేక చర్యలు తీసుకుంటోంది” అని ప్రధాని పేర్కొన్నారు.
కామన్ వెల్థ్ గేమ్స్ లో బాక్సింగ్ లో వెండి పతకాన్ని గెలుచుకొన్నందుకు శ్రీసాగర్ అహ్లావత్ ను అభినందించిన ప్రధాన మంత్రి

బర్మింగ్ హమ్ లో నిర్వహిస్తున్న కామన్ వెల్థ్ గేమ్స్ (సిడబ్ల్యుజి) 2022 లో పురుషుల బాక్సింగ్ లో 92+ కిలోగ్రాము విభాగం లో వెండి పతకాన్ని గెలుచుకొన్నందుకు శ్రీ సాగర్ అహ్లావత్ ను ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి ఒక ట్వీట్ లో – ‘‘శ్రీ సాగర్ అహ్లావత్ ఎంతో చక్కగా పోరాడారు. కామన్ వెల్థ్ గేమ్స్ లో బాక్సింగ్ లో రజత పతకాన్ని గెలుచుకొన్నందుకు ఆయన కు అభినందన లు. ఇయన క్రీడత లో భారతదేశాని కి ‘పవర్ హౌస్’ లు గా ఉన్న వారిలో ఒకరు; మరి ఆయన సాఫల్యం బాక్సర్ లలో యువతరాని కి ప్రేరణ ను అందిస్తూ ఉంటుంది. భవిష్యత్తు లో నూ ఆయన భారతదేశాని కి గౌరవాన్ని అందిస్తూ ఉంటారని ఆశపడుతున్నాను. #Cheer4India’’ అని పేర్కొన్నారు.
ఉగ్రవాదాన్ని ఎదుర్కోవడం  కోసం ఆర్థిక సహాయం అనే అంశం పై మూడవ ‘నో మనీ ఫార్ టెర్రర్’ మంత్రుల స్థాయి సమావేశం లో నవంబర్ 18వ తేదీ నాడు ప్రారంభోపన్యాసం చేయనున్నప్రధాన మంత్రి

ఉగ్రవాదాన్ని ఎదుర్కోవడం కోసం ఆర్థిక సహాయం అనే అంశం పై ఉగ్రవాదం కోసం ఎటువంటి ధనం లభించదు (‘నో మనీ ఫార్ టెర్రర్’ – ఎన్ఎమ్ఎఫ్ టి) పేరిట మంత్రుల స్థాయి మూడో సమ్మేళనం నవంబర్ 18వ తేదీ నాడు ఉదయం పూట 9:30 గంటల కు న్యూ ఢిల్లీ లో హోటల్ తాజ్ పేలిస్ లో జరగనుండగా ఆ కార్యక్రమం లో ప్రధాన మంత్రి శ్రీ నరేంద్ర మోదీ పాల్గొని ప్రారంభోపన్యాసాన్ని ఇవ్వనున్నారు. నవంబర్ 18వ, 19వ తేదీల లో జరుగనున్న రెండు రోజుల సమ్మేళనం ఉగ్రవాదాని కి వ్యతిరేకం గా ఆర్థిక సహాయం పై ప్రస్తుత అంతర్జాతీయ స్థాయి లో తీసుకొంటున్న చర్యల యొక్క ప్రభావశీలత తో పాటు గా సరికొత్త గా ఎదురవుతున్న సవాళ్ళ ను పరిష్కరించడం కోసం అవసరపడే చర్యల విషయం లో కూడా చర్చలు జరపడానికి సమావేశం లో పాలుపంచుకొనే దేశాలు మరియు సంస్థల కు ఒక విశిష్టమైన వేదిక ను సమకూర్చనుంది. ఈ సమ్మేళనం ఏప్రిల్ 2018 ఏప్రిల్ లో పేరిస్‌ లో మరియు 2019 నవంబర్ లో మెల్‌ బర్న్ లో నిర్వహించిన రెండు సమ్మేళనాల యొక్క అనుభవం మరియు ఉపదేశాల వెలుగు లో ముందుకు పోనున్నది. అంతేకాక, ఉగ్రవాదుల కు ద్రవ్య సహాయాన్ని అందకుండా చేయడానికి మరియు తమ కార్యప్రణాళికల ను అమలుపరచే క్రమం లో అనుమతి పొందే అధికార క్షేత్రాల కు చేరుకొనే సౌలభ్యం కోసం ప్రపంచ వ్యాప్త సహకారాన్ని పెంపొందింపచేసే దిశ లో సంప్రదింపులను జరపనుంది. ఈ సమ్మేళనం లో ప్రపంచం నలు మూలల నుండి మంత్రులు, బహుళ పక్ష సంస్థల ప్రముఖులు, ఇంకా ఫినాన్శల్ ఏక్శన్ టాస్క్ ఫోర్స్ (ఎఫ్ఎటిఎఫ్) ప్రతినిధిమండలి యొక్క ప్రముఖులు కలుపుకొని దాదాపు గా 450 మంది పాలుపంచుకోనున్నారు. సమ్మేళనం జరిగే క్రమం లో, నాలుగు సమావేశాల లో చర్చోపచర్చల ను కొనసాగించడం జరుగుతుంది. ఈ నాలుగు సమావేశాలు ‘ఉగ్రవాదం మరియు ఉగ్రవాద సంబంధి ఆర్థిక సహాయం లో ప్రపంచ వ్యాప్తం గా నెలకొన్న ధోరణులు’, ‘ఉగ్రవాదం కోసం నిధుల ను ఔపచారిక మరియు అనౌపచారిక చానల్స్ ను ఉపయోగించడం’, ‘సరికొత్త గా ఉనికి లోకి వస్తున్నటువంటి సాంకేతికత లు మరియు ఉగ్రవాద సంబంధి ఆర్థిక సహాయం’, ఇంకా ‘ఉగ్రవాదుల కు ఆర్థిక సహాయం లభించకుండా చూడడం లో ఎదురయ్యే సవాళ్ళ ను పరిష్కరించడానికి ఉద్దేశించినటువంటి అంతర్జాతీయ సహకారం’ పై కేంద్రీకృతం కానున్నాయి.
ఒబిసిల ఉప వ‌ర్గీక‌ర‌ణను ప‌రిశీలించేందుకు ఒక క‌మిష‌న్‌ను ఏర్పాటు చేయ‌డానికి ఆమోదం తెలిపిన మంత్రివ‌ర్గం

ఇత‌ర వెనుక‌బ‌డిన త‌ర‌గ‌తుల (ఒబిసి ల‌) ఉప వ‌ర్గీక‌ర‌ణ అంశాన్ని ప‌రిశీలించ‌డం కోసం రాజ్యాంగ 340వ అధిక‌ర‌ణం ప‌రిధిలో ఒక కమిషన్ ను ఏర్పాటు చేసే ప్ర‌తిపాద‌న‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న ఈ రోజు సమావేశమైన కేంద్ర మంత్రివ‌ర్గం ఆమోదం తెలిపింది. క‌మిష‌న్ కు ఛైర్ ప‌ర్స‌న్ ను నియ‌మించిన నాటి నుండి 12 వారాల లోప‌ల ఈ క‌మిష‌న్ త‌న నివేదిక‌ను స‌మ‌ర్పించ‌వ‌ల‌సి ఉంటుంది. ఇత‌ర వెనుక‌బ‌డిన త‌ర‌గ‌తుల ఉప వ‌ర్గీక‌ర‌ణ‌ను ప‌రిశీలించ‌డానికి ఏర్పాటైన క‌మిష‌న్‌గా ఈ సంఘం వ్య‌వ‌హారంలోకి వ‌స్తుంది. క‌మిష‌న్ ప‌రిశీల‌న‌కు నివేదించే అంశాలకు సంబంధించిన ప్రతిపాదిత నిబంధ‌న‌లు ఈ కింది విధంగా ఉన్నాయి: (i) కేంద్ర జాబితాలో చేర్చిన ఒబిసిలను దృష్టిలో పెట్టుకొని ఒబిసిల స్థూల శ్రేణిలో జోడించ‌వ‌ల‌సిన కులాలు/స‌ముదాయాల మ‌ధ్య రిజ‌ర్వేష‌న్ తాలూకు ప్ర‌యోజ‌నాల పంపిణీలో అస‌మాన‌త‌లు ఏ మేర‌కు ఉన్నాయ‌న్న‌ది ప‌రిశీలించ‌డం. (ii) ఆ త‌ర‌హా ఒబిసిల ఉప వ‌ర్గీక‌ర‌ణ నిమిత్తం శాస్త్రీయబ‌ద్ధ‌మైన‌టువంటి రీతిలో నియ‌మాలు, ప‌రామితులు, ప్ర‌మాణాలు మ‌రియు యంత్రాంగాల‌ను రూపొందించ‌డంతో పాటు, (iii) ఒబిసిల కేంద్ర జాబితాలో ఆయా కులాలు/స‌ముదాయాలు/ఉప కులాలు/ప‌ర్యాయాలను గుర్తించే క‌స‌ర‌త్తును చేప‌ట్ట‌డం మ‌రియు వాటిని సంబంధిత స‌బ్-కేట‌గిరీల‌ లోకి వ‌ర్గీక‌రించ‌డం. స‌ర్వోన్న‌త న్యాయ‌స్థానం 16.11.1992 నాడు WP(C) No. 930/1990 (ఇందిరా సాహ్నే మ‌రియు ఇత‌రులు vs. యూనియ‌న్ ఆఫ్ ఇండియా)కు సంబంధించి ఇచ్చిన ఉత్త‌ర్వులో వెనుక‌బ‌డిన త‌ర‌గ‌తుల‌ను, వెనుక‌బ‌డిన లేదా బాగా వెనుక‌బ‌డిన అని విభ‌జించ‌డంలో ఒక రాష్ట్రానికి ఎటువంటి రాజ్యాంగప‌ర‌మైన లేదా న్యాయ‌ప‌ర‌మైన అడ్డంకి లేద‌ని తేల్చి చెప్పింది. అలాగే, ఏదైనా రాష్ట్రం దీనిని (ఉప‌-వ‌ర్గీక‌ర‌ణ‌ను) నెర‌వేర్చాల‌ని ఎంచుకొన్న ప‌క్షంలో ఆ ప‌ని చ‌ట్టం దృష్టిలో అనుమ‌తించ కూడ‌నిది ఏమీ కాద‌ని కూడా అభిప్రాయ‌ప‌డింది. దేశంలో ఆంధ్ర ప్ర‌దేశ్‌, తెలంగాణ‌, పాండిచ్చేరి, క‌ర్ణాట‌క‌, హ‌రియాణా, ఝార్ ఖండ్‌, పశ్చిమ బెంగాల్‌, బిహార్‌, మ‌హారాష్ట్ర మ‌రియు త‌మిళ నాడులు ఇప్ప‌టికే ఇత‌ర వెనుక‌బ‌డిన త‌ర‌గ‌తులు ఉప వ‌ర్గీక‌ర‌ణ‌ను పూర్తి చేశాయి.
వైబ్రంట్ గుజ‌రాత్ స‌మిట్ 2019 కోసం రేపు గుజ‌రాత్ ను సంద‌ర్శించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేపటి రోజు- అన‌గా, 2019 వ సంవ‌త్స‌రం జ‌న‌వ‌రి 17వ తేదీ- మొద‌లుకొని మూడు రోజుల పాటు గుజ‌రాత్ లో ప‌ర్య‌టించ‌నున్నారు. ఈ కాలం లో ఆయ‌న గాంధీన‌గ‌ర్ ను, అహ‌మ‌దాబాద్ ను మరియు హ‌జీరా ను సంద‌ర్శిస్తారు. ఆయ‌న రేప‌టి రోజున తన తొలి కార్య‌క్ర‌మం లో భాగం గా వైబ్రంట్ గుజ‌రాత్ గ్లోబ‌ల్ ట్రేడ్ శో ను గాంధీన‌గ‌ర్ లోని మ‌హాత్మ మందిర్ ఎగ్జిబిశన్ క‌మ్ క‌న్వెన్శన్ సెంటర్ లో ప్రారంభించ‌నున్నారు. అక్కడ 25కి పైగా పారిశ్రామిక మ‌రియు వ్యాపార రంగాలను ఒకో చోట ప్ర‌ద‌ర్శ‌ించనున్నారు. సాయంత్రం పూట, అహ‌మ‌దాబాద్ లో స‌ర్దార్ వ‌ల్ల‌భ్ భాయ్ పటేల్ ఇన్‌స్టిట్యూట్ ఆఫ్ మెడిక‌ల్ సైన్సెస్ అండ్ రిస‌ర్చ్ ను ప్రధాన మంత్రి ప్రారంభించ‌నున్నారు. ఇది ఒక అత్య‌ధునాత‌న‌మైన సూప‌ర్ స్పెశాలిటీ ప‌బ్లిక్ హాస్పిట‌ల్‌. అహ‌మ‌దాబాద్ న‌గ‌ర పాల‌క సంస్థ దీనిని నిర్మించింది. ఇందులో ఎయర్ ఆంబ్యులాన్స్ స‌హా అన్ని స‌దుపాయాలు ఆధునిక‌మైన‌వే. 78 మీట‌ర్ల ఎత్తయిన ఈ నిర్మాణం నైపుణ్యం, ప‌రిమాణం, ఇంకా వేగాల మేలు క‌ల‌యిక గా ఉంది. డిజిట‌ల్ ఇండియా స్ఫూర్తి కి అనుగుణం గా ఇది అచ్చం గా కాగిత ర‌హిత ఆసుప‌త్రి గా ప‌ని చేయ‌నుంది. ఇది సామాన్య మాన‌వుడి కి సేవ‌ల‌ను అందించ‌నుంది. అలాగే, ‘ఆయుష్మాన్ భార‌త్’ యొక్క దూర‌గామి దార్శ‌నిక‌త కు అండ‌దండ‌ల‌ ను అందించ‌నుంది. ఆసుప‌త్రి లోని సౌక‌ర్యాల‌ ను ప్ర‌ధాన మంత్రి ప‌రిశీలించి, జ‌న సందోహాన్ని ఉద్దేశించి ప్ర‌సంగించ‌నున్నారు. ఆ త‌రువాత అహ‌మ‌దాబాద్ శాపింగ్ ఫెస్టివ‌ల్-2019ని ప్ర‌ధాన మంత్రి ప్రారంభిస్తారు. ఇది వైబ్రంట్ గుజ‌రాత్ తో పాటు అదే సమయం లో జ‌రుగ‌నుంది. వైబ్రంట్ గుజ‌రాత్ అహ‌మ‌దాబాద్ శాపింగ్ ఫెస్టివ‌ల్ మాస్క‌ట్ ను కూడా ప్ర‌ధాన మంత్రి ఆవిష్క‌రించనున్నారు. అహ‌మ‌దాబాద్ శాపింగ్ ఫెస్టివ‌ల్-2019 వంటి కార్య‌క్ర‌మాన్ని భార‌త‌దేశం లో నిర్వ‌హించ‌టం ఇదే మొదటి సారి. న‌గ‌రాని కి చెందిన సంస్థ‌ లకు వాటి ఉత్ప‌త్తుల‌ ను ప్ర‌ద‌ర్శించేందుకు ఒక అవ‌కాశాన్ని ఇది ఇవ్వ‌నుంది. ఈ సంద‌ర్భం గా జ‌న స‌మూహాన్ని ఉద్దేశించి ప్ర‌ధాన మంత్రి ప్ర‌సంగించ‌నున్నారు. మ‌రుస‌టి రోజు న- అంటే 2019 వ సంవ‌త్స‌రం జ‌న‌వ‌రి 18వ తేదీ నాడు- గాంధీన‌గ‌ర్ లోని మ‌హాత్మ మందిర్ ఎగ్జిబిష‌న్ క‌మ్ క‌న్వెన్శన్ సెంట‌ర్ లో వైబ్రంట్ గుజరాత్ సమిట్ తాలూకు 9వ సంచిక‌ ను ప్ర‌ధాన మంత్రి ప్రారంభించనున్నారు. ప్ర‌ధాన మంత్రి శ్రీ న‌రేంద్ర మోదీ ఇది వ‌ర‌కు గుజ‌రాత్ ముఖ్య‌మంత్రి గా ఉన్న కాలం లో గుజ‌రాత్ ను పెట్టుబ‌డి గ‌మ్య‌స్థానం గా అనేక సంస్థ‌లు ఎంచుకోవ‌డానికి వీలు గా వైబ్రంట్ గుజ‌రాత్ స‌మిట్ కు 2003 సంవ‌త్స‌రం లో రూపకల్పన చేశారు. ఈ శిఖ‌ర స‌మ్మేళ‌నం ప్ర‌పంచం లో సామాజిక‌, ఆర్థిక అభివృద్ధి, జ్ఞానాన్ని ప‌ర‌స్ప‌రం పంచుకోవ‌డం తో పాటు ప్ర‌భావ‌శీల‌ భాగ‌స్వామ్యాల‌ ను ఏర్ప‌చుకోవ‌డం త‌దిత‌ర అంశాల‌ పై మేధోమ‌థ‌నాని కి ఒక వేదిక‌ ను సమకూర్చుతోంది. ప్ర‌ధాన మంత్రి 2019 వ సంవ‌త్స‌రం జ‌న‌వ‌రి 19వ తేదీ నాడు హ‌జీరా గ‌న్ ఫ్యాక్ట‌రీ స్థాప‌న‌ కు గుర్తు గా హ‌జీరా ను సంద‌ర్శించ‌నున్నారు. హ‌జీరా నుండి ఆయ‌న దాద్ రా న‌గ‌ర్ హ‌వేలీ లోని సిల్‌వాసా కు వెళ్తారు. వివిధ అభివృద్ధి ప‌థ‌కాల‌ ను ఆయ‌న ప్రారంభించనున్నారు; మ‌రిన్ని అభివృద్ధి ప‌థ‌కాల‌ కు కూడా శంకుస్థాప‌న చేస్తారు. ప్ర‌ధాన మంత్రి త‌న ప‌ర్య‌ట‌న చివరి చరణం లో జ‌న‌వ‌రి 19వ తేదీ నాడు ముంబ‌యి కి వెళ్ళ‌నున్నారు. నేశనల్ మ్యూజియమ్ ఆఫ్ ఇండియన్ సినిమా యొక్క నూత‌న భ‌వ‌నాన్ని ఆయ‌న ప్రారంభిస్తారు.
ఆచార్య కృప‌లానీ జ‌యంతి సందర్భం లో ఆయన కు శ్రద్ధాంజలి ఘటించిన ప్రధాన మంత్రి

ఆచార్య కృప‌లానీ జ‌యంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘ఆచార్య కృప‌లానీ కి ఆయన జయంతి నాడు ఇదే శ్రద్ధాంజలి. మన స్వాతంత్య్ర పోరాటం లో ఆయన అందించినటువంటి తోడ్పాటు కు గాను ఆయన ను సర్వత్ర గౌరవించడం జరుగుతుంది. ఆయన పార్లమెంటు సభ్యుని గా తనదైనటువంటి ఓ బలమైన గుర్తింపు ను సంపాదించుకొన్నారు. విద్య రంగానికి ఆయన అందించిన తోడ్పాటు మరియు సమాజ సేవ పట్ల ఆయన కు ఉన్న తత్పరత లు సైతం గుర్తుంచుకోదగ్గవి గా ఉన్నాయి.’’ అని పేర్కొన్నారు.
రాజస్థాన్ లోని జెత్ సర్ లో సెంట్రల్ స్టేట్ ఫామ్ వద్ద 200 ఎమ్ డబ్ల్యు లేదా అంత కన్నా ఎక్కువ సామర్థ్యం కలిగిన సౌర విద్యుత్తు ప్లాంటు స్థాపన

రాజస్థాన్ లోని శ్రీ గంగానగర్ జిల్లా జెత్ సర్ లో నెలకొన్న ద సెంట్రల్ స్టేట్ ఫామ్ (సి ఎస్ ఎఫ్) వద్ద ఉన్న వ్యవసాయ యోగ్యంగా లేని 400 హెక్టార్ల వ్యవసాయ క్షేత్రాన్ని 200 ఎమ్ డబ్ల్యుకు మించిన సామర్థ్యం ఉండే ఒక సోలార్ పవర్ ప్లాంట్ ఏర్పాటు చేసేందుకు వినియోగించుకొనేందుకు మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ భూమి ప్రస్తుతం వ్యవసాయం, వ్యవసాయదారుల సంక్షేమం మంత్రిత్వ శాఖ పరిపాలనా నియంత్రణ లోని కేంద్ర ప్రభుత్వ రంగ సంస్థ (సి పి ఎస్ ఇ) అయిన నేషనల్ సీడ్స్ కార్పొరేషన్ (ఎన్ ఎస్ సి) ఆధిపత్యంలో ఉంది. సోలార్ పవర్ ప్లాంటు ను ఒక సి పి ఎస్ ఇ ద్వారా స్థాపిస్తారు. ఈ సి పి ఎస్ ఇ ని సంప్రదింపుల ద్వారా ఎంపిక చేయనున్నారు. ఎన్ ఎస్ సి తన ఆధిపత్యంలో ఉన్న 5394 హెక్టార్ల లో నుంచి 400 హెక్టార్ల వ్యవసాయ యోగ్యంగా లేని భూమిని, గుర్తించిన ఒక సి పి ఎస్ ఇ కి సమకూర్చుతుంది. సోలార్ పవర్ ప్లాంటు ఏర్పాటుకు అయ్యే ఖర్చులను ఆ సి పి ఎస్ ఇ భరిస్తుంది. ఎంపికైన సి పి ఎస్ ఇ.. ఈ ప్రాజెక్టుకు టారిఫ్ ఆధారిత స్పర్ధాత్మక బిడ్ ను సమర్పించాలి. దీనికి సోలార్ పవర్ ప్లాంటు ను ఏర్పాటు చేసేందుకు భూమిని 25 సంవత్సరాల పాటు ఉపయోగించుకోవడానికి కాంట్రాక్టు ఇస్తారు. ఈ కాంట్రాక్టును పరస్పరం అంగీకారం కుదిరే నియమ నిబంధనల మేరకు పొడిగించుకొనేందుకు కూడా వీలు ఉంటుంది. ఆ తరువాత యావత్తు ప్లాంటును ఎక్కడ ఉన్నది అట్లాగే ప్రాతిపదికన ఎన్ ఎస్ సి కి అప్పగించవలసివుంటుంది. వ్యవసాయ యోగ్యంగా లేని భూమిని సోలార్ పవర్ ప్లాంటు కోసం ఉపయోగించుకొనే ఈ ప్రాజెక్టు, ఎన్ ఎస్ సి కి ఆదాయాన్ని సంపాదించిపెడుతుంది. అంతే కాకుండా దేశం కోసం శుద్ధమైన శక్తిని కూడా ఉత్పత్తి చేస్తుంది.
భారతదేశం- చిలీ ప్రిఫరెన్షియల్ ట్రేడ్ అగ్రిమెంట్ విస్తరణ

భారతదేశానికి, చిలీ కి మధ్య అమలులో ఉన్న ప్రిఫరెన్షియల్ ట్రేడ్ అగ్రిమెంట్ (పి టి ఎ) ను విస్తరించడానికి మంత్రిమండలి ఆమోదం తెలిపింది. ఈ రోజు జరిగిన కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. చిలీ కి భారతదేశం జరుపుతున్న ఎగుమతులు వైవిధ్యభరితమైనవి. చిలీ అందజేస్తున్న పలు విధాలైన టారిఫ్ శ్రేణిని పరిగణనలోకి తీసుకొంటే, విస్తరించిన పి టి ఎ భారతదేశానికి గొప్ప ప్రయోజనాన్ని కలగజేయగలదు. విస్తరించిన పి టి ఎ లో భాగంగా, 1798 టారిఫ్ లైన్స్ లపై 30 శాతం నుంచి 100 శాతం శ్రేణి మార్జిన్ ఆఫ్ ప్రిఫరెన్స్ (ఎమ్ ఒ పి) తో ప్రత్యేక సౌకర్యాలను ప్రతిపాదించింది. భారతదేశం కూడా చిలీకి 1031 టారిఫ్ లైన్ లపై 8 అంకెల స్థాయిలో 10 శాతం నుంచి 100 శాతం శ్రేణి ఎమ్ ఒ పి ని తో ప్రత్యేక సౌకర్యాలను ప్రతిపాదించింది. ప్రతిపాదిత విస్తరించిన పి టి ఎ లో భాగంగా, భారతదేశం నుంచి చిలీకి జరిగే ఎగుమతులలో 86 శాతం ఎగుమతులు ప్రత్యేక సౌకర్యాలకు నోచుకోగలవు. ఇది మన ఎగుమతులు సమీప భవిష్యత్తులో రెట్టింపు అయ్యేందుకు దోహదం చేయగలదు. భారతదేశం, చిలీ ల మధ్య ప్రిఫరెన్షియల్ ట్రేడ్ అగ్రిమెంట్ (పి టి ఎ) పై 2006 మార్చి నెలలో సంతకాలు జరిగాయి. ఆ పి టి ఎ 2007 ఆగస్టు నుంచి అమలు లోకి వచ్చింది. 2006-07 లో భారతదేశ ఎగుమతుల గమ్య స్థానాలలో చిలీ 51 వ స్థానంలో నిలచింది. 2006-07 లో ద్వైపాక్షిక వ్యాపారం 2.3 బిలియన్ యు ఎస్ డాలర్ల మేర నమోదైంది. 2007 సెప్టెంబరు లో పి టి ఎ అమలులోకి వచ్చిన తరువాత వ్యాపారంలో చురుకుదనం పెరిగింది. 2006-07 నుంచి 2014-15 మధ్య కాలంలో ద్వైపాక్షిక వ్యాపారం 58.49 శాతం వృద్ధిని నమోదు చేసింది. 2014-15 లో ద్వైపాక్షిక వ్యాపారం 3.65 బిలియన్ యు ఎస్ డాలర్ల వద్ద నిలువగా, ఇందులో ఎగుమతులు 0.57 బిలియన్ యు ఎస్ డాలర్లు గాను, దిగుమతులు 3.08 బిలియన్ యు ఎస్ డాలర్లు గాను ఉన్నాయి. చిలీతో భారతదేశానికి స్నేహపూర్వకమైన సంబంధాలు ఉన్నాయి. అంతర్జాతీయ చర్చావేదికలలో భారతదేశానికి చిలీ సహకారాన్ని అందిస్తూ వస్తోంది. భారతదేశానికి, చిలీ కి మధ్య అమలవుతున్న పి టి ఎ ను విస్తరించడం వల్ల ఈ రెండు దేశాల మధ్య వ్యాపారంతో పాటు ఇరు దేశాల మధ్య ఆర్థిక సంబంధాలు కూడా పెరగగలవు. ఈ విస్తరణ భారతదేశం-చిలీ సంబంధాలలో ఒక ముఖ్యమైన మైలురాయి కాగలుగుతుంది. పైపెచ్చు, భారతదేశం, ఎల్ ఎ సి దేశాల మధ్య నెలకొన్న సంప్రదాయ సౌహార్ద సంబంధాలను సుసంఘటితం చేయగలదు కూడా.
భారతదేశాని కి చెందిన కోవాక్సిన్ కు ఆస్ట్రేలియా గుర్తింపు నుఇచ్చినందుకు గాను మాన్య శ్రీ స్కాట్ మారిసన్ కు ధన్యవాదాలు తెలిపిన ప్రధాన మంత్రి

భారతదేశాని కి చెందిన కోవాక్సిన్ ( COVAXIN ) కు ఆస్ట్రేలియా యొక్క గుర్తింపు ను ఇచ్చినందుకు గాను ఆస్ట్రేలియా ప్రధాని మాన్య శ్రీ స్కాట్ మారిసన్ కు ప్రధాన మంత్రి శ్రీ నరేంద్ర మోదీ ధన్యవాదాలు తెలిపారు. ప్రధాన మంత్రి ఒక ట్వీట్ లో – ‘‘భారతదేశాని కి చెందిన కోవాక్సిన్ కు ఆస్ట్రేలియా గుర్తింపు ను ఇచ్చినందుకు నా ప్రియ మిత్రుడు @ScottMorrisonMP కు నేను ధన్యవాదాలను వ్యక్తం చేస్తున్నాను. ఇది ఇరు దేశాల మధ్య గల భాగస్వామ్యం పరం గా చూస్తే కోవిడ్ అనంతర కాలం లో తీసుకొన్నటువంటి ఒక ముఖ్యమైన చర్య గా ఉంది.’’ అని పేర్కొన్నారు.
రోహ్‌ తాంగ్ పాస్ దిగువ‌ న రూపొందిన వ్యూహాత్మ‌క సొరంగాని కి పూర్వ ప్ర‌ధాని అట‌ల్ బిహారీ వాజ్‌పేయీ పేరు ను పెట్టేందుకు ఆమోదం తెలిపిన మంత్రిమండ‌లి

పూర్వ ప్ర‌ధాని అట‌ల్‌ బిహారీ వాజ్‌పేయీ పేరు ను రోహ్‌ తాంగ్ పాస్ దిగువ‌ న తయారైన వ్యూహాత్మ‌క సొరంగాని కి పెట్టి, త‌ద్వారా దేశాని కి వాజ్‌పేయీ అందజేసినటువంటి సేవ‌ల‌ ను గౌరవించాల‌ని ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం నిర్ణ‌యించింది. సొరంగాని కి కొత్త పేరు ను 2019వ సంవత్సరం డిసెంబ‌ర్ 25వ తేదీ న శ్రీ వాజ్ పేయీ జయంతి సందర్భం లో పెట్టడం జరుగుతుంది. రోహ్‌ తాంగ్ పాస్ క్రింద ఒక వ్యూహాత్మ‌క సొరంగాన్ని నిర్మించాల‌న్న చారిత్రిక నిర్ణ‌యాన్ని 2000వ సంవ‌త్స‌రం జూన్ 3వ తేదీ న తీసుకోవ‌డ‌మైంది. అప్పట్లో శ్రీ అట‌ల్ బిహారీ వాజ్‌ పేయీ ప్ర‌ధాని గా ఉన్నారు. ఈ సొరంగ మార్గం తాలూకు దక్షిణ భాగాన్ని కలిపేటటువంటి ర‌హ‌దారి నిర్మాణాని కి 2002వ సంవ‌త్స‌రం మే నెల 26వ తేదీ న పునాదిరాయి ని వేయడం జ‌రిగింది. 8.8 కిలో మీట‌ర్ల పొడ‌వైన ఈ సొరంగం 3,000 మీట‌ర్ల ఎత్తు న నిర్మించినటువంటి ప్ర‌పంచం లోకెల్లా అతి దీర్ఘ‌ సొరంగం. ఇది మ‌ణలీ నుండి లెహ్ కు మధ్య దూరం 46 కిలో మీట‌ర్లు త‌గ్గించివేస్తుంది. అంతే కాక కోట్లాది రూపాయ‌ల ర‌వాణా ఖర్చుల ను ఆదా చేస్తుంది. ఇది 10.5 మీట‌ర్ వెడ‌ల్పు తో కూడిన రెండు దోవ‌లు గ‌ల సింగిల్ ట్యూబ్ ట‌న్నెల్‌. దీని లో అగ్ని నుండి సురక్ష కై అన్ని ఏర్పాట్లు సమకూర్చడమైంది. అత్యవసర నిష్క్రమణ కోసం సొరంగాని కి ప్రక్కనే మరొక సొరంగ మార్గాన్ని కూడాను నిర్మించారు. సేరీ నాలా ఫాల్ట్ జోన్ లోని 587 మీట‌ర్ల అతి దుర్గ‌మ‌ ప్రాంతం లో నిర్మాణ పనులు అత్యంత జటిలమైనవిగాను, కష్టమైనవి గాను తోచాయి. ఈ సొరంగం నిర్మాణ క్రమం లో బార్డ‌ర్ రోడ్స్ ఆర్గ‌నైజేశ‌న్ (బిఆర్ఒ) పలు విధాలైనటువంటి భౌగోళిక సవాళ్ల ను, కొండ ప్రాంత సంబంధితమైనటువంటి మ‌రియు వాతావ‌ర‌ణ ప‌ర‌మైనటువంటి స‌వాళ్ళ‌ ను అధిగ‌మించి అవిశ్రాంతం గా దీని ని పూర్తి చేయవలసివచ్చింది. ఎట్టకేలకు 2017వ సంవ‌త్స‌రం అక్టోబ‌ర్ 15వ తేదీ న రెండు వైపుల నుండి రహదారి నిర్మాణ ప‌నుల ను ఒక కొలిక్కి తీసుకురావడమైంది. ఈ సొరంగం యొక్క నిర్మాణం త్వరలోనే పూర్తి కానుంది. దీనితో హిమాచ‌ల్ ప్ర‌దేశ్ యొక్క సుదూరాన సరిహద్దును ఆనుకొనివున్నటువంటి ప్రాంతాల కు మ‌రియు ల‌ద్దాఖ్ కు మధ్య అన్ని విధాలైన రుతువుల లోను రాదారి ప్రధాన రాకపోక లు సుగమం అయిపోతాయి. ఇదివరకయితే శీత‌కాలం లో ఈ క్షేత్రాలు దేశం లోని ఇతర ప్రాంతాల తో సంపర్కం దాదాపు గా ఆరు నెల‌ల పాటు పూర్తి గా తెగిపోయి ఉండేది.
గీతా జయంతి నాడు ప్రజల కు శుభాకాంక్షలు తెలిపిన ప్రధాన మంత్రి

గీతా జయంతి నాడు ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘భారతామృత్ సర్వస్వం విష్ణోర్వక్త్రాద్విని: సృతమ్ గీతా గంగోదకం పీత్వా పునర్జన్మ న విద్యతే గీతా జయంతి సందర్భం లో దేశ ప్రజలు అందరి కి అనంత శుభకామన లు. శ్రీమద్భగవద్గీత శతాబ్దాల తరబడి మానవ జాతి కి మార్గదర్శనం చేస్తూ వచ్చింది. అధ్యాత్మ మరియు జీవన దర్శనం తో ముడిపడ్డ ఈ మహా గ్రంథం ప్రతి యుగం లోను దారి ని చూపేది గా ఉండగలదు.’’ అని పేర్కొన్నారు.
కేంద్రీయ ఆరోగ్య సర్వీసులకు చెందిన సబ్ కాడర్, బోధనేతర, ప్రజా ఆరోగ్య నిపుణుల, జనరల్ మెడికల్ ఆఫీసర్ల పదవీవిరమణ వయస్సు పరిమితి పెంపుదలకు మంత్రిమండలి ఆమోదం

కేంద్రీయ ఆరోగ్య సర్వీసుల (సి హెచ్ ఎస్) కు చెందిన పలు ఉద్యోగ విభాగాల పదవీవిరమణ వయస్సు పరిమితి పెంపుదల ప్రతిపాదనకు కేంద్ర మంత్రిమండలి ఆమోదం తెలిపింది. ప్రధాన మంత్రి శ్రీ నరేంద్ర మోదీ ఈ రోజు జరిగిన కేంద్ర మంత్రివర్గ సమావేశానికి అధ్యక్షత వహించారు. ఈ ఉద్యోగ విభాగాలలో 1. కేంద్రీయ ఆరోగ్య సేవలకు చెందిన బోధనేతర మరియు ప్రజా ఆరోగ్య నిపుణుల పదవీవిరమణ వయస్సు పరిమితిని 62 సంవత్సరాల నుండి 65 సంవత్సరాలకు పెంచడం జరిగింది. 2. జనరల్ డ్యూటీ మెడికల్ ఆఫీసర్లు (జి డి ఎమ్ ఒ లు)గా పని చేసే వైద్యులు- కేంద్రీయ ఆరోగ్య సేవల సబ్ కాడర్ పదవీవిరమణ వయస్సు ను 65 సంవత్సరాలకు పెంచడం జరిగింది. ఈ నిర్ణయం వల్ల బోధనతేర సిబ్బందికి లబ్ధి చేకూరుతుంది. సి హెచ్ ఎస్ కు చెందిన సబ్ కాడర్స్ అయిన జి డి ఎమ్ ఒ లకు లబ్ధి చేకూరుతుంది. ఈ నిర్ణయంవల్ల రోగులకు ఆరోగ్య భద్రత లభిస్తుంది. వైద్య కళాశాలలలో విద్యాసంబంధ కార్యక్రమాలు మెరుగవుతాయి. ఆరోగ్య భద్రత సేవలకు చెందిన జాతీయ ఆరోగ్య కార్యక్రమాల అమలు సమర్థంగా జరుగుతుంది. ఈ నిర్ణయంవల్ల ఆర్ధికపరమైన సమస్యలేవీ వుండవు. ఎందుకంటే ఖాళీ అయ్యే పోస్టులను త్వరగా భర్తీ చేసి రోగులకు సేవలు అందించాల్సివుంటుంది కాబట్టి ఉద్యోగ కాల పరిమితిని పెంచడంవల్ల ఎలాంటి ఇబ్బంది ఉండదు. పూర్వ రంగం: • 2006కు ముందు కేంద్రీయ ఆరోగ్య సేవల సబ్ కాడర్స్ పదవీవిరమణ వయస్సు పరిమితి 60 సంవత్సరాలు. • సబ్ కాడర్స్ కు చెందిన నిపుణుల విభాగాల (అధ్యాపక, అధ్యాపకేతర, ప్రజా ఆరోగ్యం)- జి డి ఎమ్ ఒ సబ్ కాడర్ ను మినహాయించి- పదవీవిరమణ వయస్సు పరిమితిని 60 సంవత్సరాల నుండి 62 సంవత్సరాలకు పెంచుతూ 2-11-2016 న జరిగిన మంత్రిమండలి అనుమతిని మంజూరు చేసింది. 2008 జూన్ 5న జరిగిన మంత్రిమండలి సమావేశంలో అనుమతిని మంజూరు చేసిన మేరకు.సబ్ కాడర్స్ కు చెందిన బోధనా సిబ్బంది పదవీవిరమణ వయస్సు పరిమితిని.. మరింతగా 62 సంవత్సరాల నుండి 65 సంవత్సరాలకు.. పెంచారు. బోధన నిపుణుల కొరత భారీగా ఉండడంతో, ఈ అనుమతి మంజూరును బోధన నిపుణులకు పరిమితం చేయడమైంది. ఇది పరిపాలనా సిబ్బందికి వర్తించదు.